CELEX: 62018TN0485
Language: sl
Date: 2018-08-09 00:00:00
Title: Zadeva T-485/18: Tožba, vložena 9. avgusta 2018 – Compañia de Tranvías de la Coruña/Komisija

22.10.2018   
            
            
               SL
            
            
               Uradni list Evropske unije
            
            
               C 381/27
            
         
      Tožba, vložena 9. avgusta 2018 – Compañia de Tranvías de la Coruña/Komisija
      (Zadeva T-485/18)
      (2018/C 381/32)
      Jezik postopka: angleščina
      
         Stranki
      
      
         Tožeča stranka: Compañia de Tranvías de la Coruña (A Coruña, Španija) (zastopnik: J. Monrabà Bagan, odvetnik)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  Sklep Evropske komisije C(2018) 3780 final z dne 7. junija 2018 o dostopu do dokumentov razglasi za ničen;
               
            
                  —
               
               
                  toženi stranki naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: 1. S prvim tožbenim razlogom se zatrjuje, da izpodbijani sklep vsebuje bistvene kršitve postopka.
                  
                              —
                           
                           
                              V Sklepu ni navedena zadostna obrazložitev za zavrnitev dostopa ali odobritev delnega dostopa do dokumentov v zvezi z neobstojem povezave med postopki, ki so v teku pri Sodišču (Združeni zadevi C-350/17 Mobit (1) in C-351/17 Autolinee Toscane (2)), ter zahtevo za dostop do dokumentov.
                           
                        
                              —
                           
                           
                              Zadostna obrazložitev je bistvena procesna predpostavka in jo mora Evropska komisija vedno spoštovati.
                           
                        
                              —
                           
                           
                              Nezadostna obrazložitev pomeni, da izpodbijani sklep ni v skladu s členom 296, drugi odstavek, PDEU, zaradi česar ga je treba na podlagi člena 264, prvi odstavek, PDEU razglasiti za ničnega.
                           
                        
            
                  2.
               
               
                  Drugi tožbeni razlog: Z drugim tožbenim razlogom se podredno zatrjuje obstoj prevladujočega javnega interesa glede razkritja dokumentov, dostop do katerih je bil z izpodbijanim sklepom zavrnjen.
                  
                              —
                           
                           
                              Dokumenti, dostop do katerih je bil zaprošen, so v javnem interesu, saj bi bili v pomoč pri razlagi bistvenih točk uredb EU o javnih storitvah železniškega in cestnega potniškega prevoza, ki jih je Evropska komisija že uporabila.
                           
                        
                              —
                           
                           
                              Čeprav bi Sodišče ugotovilo povezavo med zgoraj navedenimi združenimi zadevami C-350/17 Mobit in C-351/17 Autolinee Toscane ter zahtevo za dostop do dokumentov, člen 4(2) Uredbe št. 1049/2001 (3) nazadnje vendarle omogoča dostop do dokumentov, če za razkritje prevlada javni interes.
                           
                        
                              —
                           
                           
                              Pomembnost dokumentov ne zgolj za tožečo stranko, ampak za katerikoli organ ali zainteresirano osebo, ki hoče uporabiti uredbe EU o javnih storitvah železniškega in cestnega potniškega prevoza, pomeni prevladujoč javni interes, zaradi katerega bi dostop torej moral biti odobren.
                           
                        
            
         (1)  Predlog za sprejetje predhodne odločbe, ki ga je Consiglio di Stato (posebna komisija državnega sveta, Italija) vložil 12. junija 2017 v zadevi Mobit Soc.cons. a.r.l./Regione Toscana (UL 2017 C 330, str. 4).
      
         (2)  Predlog za sprejetje predhodne odločbe, ki ga je Consiglio di Stato (posebna komisija državnega sveta, Italija) vložil 12. junija 2017 – Autolinee Toscane SpA v Mobit Soc.cons. a.r.l. (UL 2017 C 330, str. 5).
      
         (3)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331).